I. ACTE NECESARE DEPUNERE DOSAR  PENTRU CERTIFICAT DE ÎNCADRARE ÎN GRAD DE  HANDICAP

* **ACT DE IDENTITATE - original şi copie xerox;**În funcţie de statutul socio-profesional:
* **ADEVERINŢĂ DE SALARIAT - pentru    salariaţi - în original;**  
  sau
* **DECIZIE DE PENSIONARE (indiferent de tipul acesteia - de ex. : pensie limită de vârstă, pensie de urmaş, pensie de invaliditate cu specificarea datei de revizuire, etc. – după caz) şi ULTIMUL TALON DE PENSIE - pentru pensionari - în copie xerox;**  
  sau
* **ADEVERINŢĂ DE LA ADMINISTRAŢIA FINANŢELOR PUBLICE**  **- pentru cei care nu realizează venituri - în original;**

**DOCUMENTE  MEDICALE**necesare  evaluării  complexe,realizată în conformitate cu  criteriile medico-psihosociale emise prin *Ordinul ministrului muncii, familiei și egalității de șanse și al ministrului sănătății publice nr.762/1.992/2007 cu modificările și completările ulterioare: Ordinul nr.982/692/2013, Ordinul nr.707/538/2014, Ordinul nr.131/90/2015, respective Ordinul nr. 874/2016.*

* [**SCRISOARE MEDICALĂ - TIP**](https://www.protectiacopilului6.ro/Files/uploads/5813-scrisoare%20medicala.pdf)**,** completată de medicul de familie cu bolile aflate în evidenţă,  pentru persoanele care depun dosarul pentru prima dată -**în original;** (anexă)
* **SCRISOARE, REFERAT SAU CERTIFICAT MEDICAL DE LA MEDICUL  SPECIALIST** cu specificarea diagnosticului, a stadiului bolii şi a stării prezente de sănătate şi - după caz - data debutului bolii - **în original;**
* **ALTE ACTE MEDICALE (BILETE DE IEŞIRE DIN SPITAL, ANALIZE   MEDICALE, COPII FIŞE DISPENSARIZARE, etc.)** - după caz, în funcție de specificul afecțiunii sau la solicitarea specialiştilor Serviciului Evaluare Complexă;

**INVESTIGAŢII MEDICALE SPECIFICE AFECŢIUNII:**

I. ACCIDENT VASCULAR CEREBRAL (AVC)

* referat cu starea prezentă de sănătate de la medicul specialist neurolog cu precizarea modalității / posibilității de deplasare, a scalei FMS (scala de gradare a forței musculare), a scalei BARTHEL, a indicilor ADL (activitățile de zi cu zi) și  IADL (scala incapacităților pentru activități zilnice) - original;
* examen recuperare medicală, cu precizarea diagnosticului, a stării prezente de sănătate, pentru persoanele cu AVC recent, după  caz, **la solicitarea specialiștilor Serviciului Evaluare Complexă Persoane Adulte cu Handicap** – original;
* interpretare investigații imagistice: CT sau RMN, etc.;
* bilet de ieşire spital – copie xerox.

II.ORTOPEDIE

* referat cu starea prezentă de sănătate de la medicul specialist ortoped / chirurg – în original;
* referat cu starea prezentă de sănătate de la medicul specialist neurolog, cu precizarea scalelor FMS (scala de gradare a forței musculare), BARTHEL, ADL (activitățile de zi cu zi) și  IADL (scala incapacităților pentru activități zilnice) - în original - **la solicitarea specialiștilor Serviciului Evaluare Complexă Persoane Adulte cu Handicap**, după  caz
* interpretare investigații imagistice: radiografie sau CT sau RMN, etc. (original);
* bilet de ieşire spital – copie xerox.

III. RETARD MENTAL

* examen psihiatric – original;
* examen psihologic cu specificarea IQ (coeficientul de inteligență) și scor GAFS (scala de evaluare globală a funcționării) – original.

IV. DEMENŢE (Alzheimer, Mixtă, Presenilă, Pick, etc.)

* examen psihiatrie - diagnostic și stare prezentă - original;
* examen neurologie - diagnostic și stare prezentă, după caz - original;
* examen geriatrie / gerontologie - diagnostic și stare prezentă, după caz – original;
* evaluare psihologică cu precizare scor MMSE (mini test pentru examinarea stării mentale) și scor GAFS (scala de evaluare globală a funcționării) – original;
* interpretare computer tomograf - cerebral - original.
* Bilet de ieșire spital, după caz - copie;

V. TULBURĂRI DE PERSONALITATE

* examen psihiatrie – original, însoțit de documente justificative vechi (copie xerox bilete ieșire spital, copie xerox fișă dispensarizare), din care să reiasă data de debut a bolii;
* examen psihologic – scor GAFS (scala globală de evaluare a funcționării) - original.

VI. BOLI PSIHICE (SCHIZOFRENIE ŞI ALTE PSIHOZE MAJORE)

* examen psihiatrie – original, însoțit de documente justificative vechi (copie xerox bilete ieșire spital, copie xerox fișă dispensarizare), din care să reiasă data de debut a bolii:
* examen psihologic - scor GAFS (scala de evaluare globală a funcționării) - original.

VII. AFECTAREA FUNCŢIILOR VEDERII

* examen oftalmologic, **emis de 2 medici oftalmologi diferiți**, cu precizarea diagnosticului, starea prezentă de sănătate, VAO fc / cc (valorile acuităților vizuale ambilor ochi fără corecție / cu corecție), CVAO (câmp vizual ambii ochi) cu interpretare în grade și oportunitatea intervenției chirurgicale în caz de cataractă – în original;

VIII. AFECTAREA FUNCŢIILOR AUZULUI

* examen O.R.L. - original,  însoțit de documente justificative vechi (copie xerox bilete ieșire spital, copie xerox fișă dispensarizare), din care să reiasă data de debut a bolii;
* audiogramă recentă, interpretată – original.

IX. AFECTAREA FUNCŢIEI FONATORII (VOCE)

* examen O.R.L. sau examen oncologic - după caz, în funcţie de afecţiunea medicală - original.

X. AFECTAREA FUNCŢIILOR INIMII

* examen cardiologie sau chirurgie cardiovasculară – original, însoțit de documente justificative vechi (copie xerox bilete ieșire spital, copie xerox fișă dispensarizare), din care să reiasă data de debut a bolii;

XI. ARTERIOPATII

* examen medicină internă sau cardiologie sau diabetologie în funcţie de cauza afecţiunii – original
* indice gleznă / braț sau examen Doppler  cu stadializare Leriche-Fontaine, in cazul arteriopatiei obliterante a membrelor inferioare (cardiologie) – original;
* în cazul amputaţiilor prin arteriopatii, se solicită examen ortopedie sau chirurgie (cu specificarea stării bontului de amputaţie şi a oportunităţii protezării ) – original.

XII. BOLI DE SÂNGE

* examen hematologie şi/sau oncologie şi/sau medicină internă în funcţie de afecţiunea medicală - original
* examene paraclinice ( analize de sânge) specifice afecţiunii medicale - copii xerox
* bilet de ieşire spital – copie xerox.

XIII. AFECTAREA SISTEMULUI LIMFOID

* examen hematologie sau oncologie, după caz - original
* examene paraclinice ( analize de sânge) specifice afecţiunii medicale - copii xerox;
* bilet de ieşire spital – copie xerox.

XIV.AFECTAREA FUNCŢIILOR DE COAGULARE A SÂNGELUI

* examen hematologie - original
* examene paraclinice (analize de sânge) specifice afecţiunii medicale copii xerox.

XV. HIV - SIDA

* examen boli infecţioase cu confirmarea de către laborator a infecţiei HIV şi cu specificarea stadiului clinico - imunologic – original;
* examene paraclinice ( analize de sânge recente) specifice afecţiunii medicale - copii xerox

XVI. BOLI RESPIRATORII

* examen pneumoftiziologie sau alergologie sau medicină internă – original,  însoțit de documente justificative vechi (copie xerox bilete ieșire spital, copie xerox fișă dispensarizare), din care să reiasă data de debut a bolii;;
* radioscopie pulmonară;
* spirometrie cu interpretare de la medicul specialist – original;

XVII. DIABET ZAHARAT

* examen diabetologie (pentru diabetul zaharat de tip I - juvenil sau al adultului tânăr se va preciza debutul bolii) - original.
* examen oftalmologic, cu precizarea VAO fc / cc (valorile acuităților vizuale amibilor ochi fără corecție / cu corecție  - original.
* examen neurologic - original.
* examen nefrologic (numai pentru complicaţii renale) - original.
* indice gleznă/braț sau examen Doppler cu stadializare Leriche-Fontaine, în cazul arteriopatiei obliterante a membrelor inferioare (cardiologie) – original.
* analize medicale: glicemie, glicozurie, uree serică, creatinină, serică, HLG (hemoleucogramă glicozilată) - în copie xerox.

XVIII. AFECTAREA FUNCŢIILOR HEPATICE

* examen medicină internă sau gastroenterologie sau boli infecţioase, în funcţie de medicul specialist la care bolnavul se află în evidenţă - (cu specificarea datei de debut a afecţiunii) - original
* investigaţii paraclinice specifice (analize de sânge, echografie abdominală) - în copie xerox
* pentru tumori maligne hepatice se solicită examen oncologic – original

XIX. AFECTAREA FUNCŢIILOR ENDOCRINE - HIPOFUNCŢIE

* examen endocrinologie - original
* examene de la alte specialităţi medicale - în funcţie de complicaţiile specifice bolii - original
* investigaţii paraclinice specifice afecţiunii (analize de sânge, echografie, E.K.G.şi altele în funcţie de glanda afectată) - în copie xerox.

XX. BOLI RENALE

* examen nefrologie sau urologie - original
* investigaţii paraclinice specifice afecţiunii (analize de sânge, recente: uree, creatinină, sumar urină, HLG -hemoleucogramă) – original .

XXI. TUMORI MALIGNE

* examen oncologie cu specificare de diagnostic, stadiu, operat/neoperat, tratament specific pre/postoperator şi actual, existenţa sau nu a recidivelor locale sau la distanţă, cu sau fără metastaze, cu complicaţii definitive – original;
* examen neurologic recent, pentru evaluarea funcționalității membrului afectat, în caz de limfedem  secundar unor neoplasme mamare și / sau  urogenitale, cu precizarea - după caz - a scalei FMS (scala de gradare a forței musculare), a scalei BARTHEL și a indicilor ADL (activitățile de zi cu zi), IADL (scala incapacităților pentru activități zilnice)  – original;
* examene paraclinice (histopatologic, scintigrafie, examen radiologic sau computer tomograf sau RMN - după caz) - în copie xerox.

XXII. BOLI DE COLAGEN

* examen medicină internă sau reumatologie (şi/sau dermatologie - după caz), cu specificare de diagnostic, stadiu şi deficit funcţional - original.
* investigaţii serologice specifice - în copie xerox.

XXIII. DEFORMĂRI ALE COLOANEI VERTEBRALE

* examen medicină internă sau reumatologie cu interpretare radiologică original;
* examen neurologic - original;
* radiografie coloană vertebrală - interpretare;
* spirometrie - în copie xerox.

XXIV. AFECŢIUNI OSTEOARTICULARE CONGENITALE SAU CONTRACTATE PRECOCE

* examen ortopedie sau reumatologie sau medicină internă, cu specificarea debutului bolii şi a gradului de deficienţă funcţională – original

XXV. AFECŢIUNI NEUROLOGICE

* examen neurologie cu precizarea diagnosticului, a stării prezente de sănătate și scalele de evaluare a autonomiei și funcționalității, în funcție de diagnostic: ADL, IADL, Barthel, SOS, FMS etc.- original;
* examene de la alte specialităţi medicale în funcţie de complicaţiile bolii – original;
* investigaţii paraclinice - interpretare (C.T. / radiografii / E.E.G. / E.M.G şi altele - după caz) - copii xerox;

*De exemplu:*  
  
Pentru **Boala Parkinson** - examen neurologie, cu precizarea diagnosticului și a stadializării Hoehn-Yahr, a stării prezente de sănătate, cu completarea scalelor de evaluare a autonomiei și funcționalității: UPDRS *(Unified Parkinson Disease Rating Scale*), di Webster, a scalei BARTHEL, a indicilor ADL (activitățile de zi cu zi) și  IADL (scala incapacităților pentru activități zilnice), în original.

Pentru **Scleroză Multiplă -**examen neurologie, cu precizarea diagnosticului, a stării prezente de sănătate, și completarea scalelor: EDSS (Expanded Disability Status Scale), FMS (scala de gradare a forței musculare), a scalei BARTHEL, a indicilor ADL (activitățile de zi cu zi) și  IADL (scala incapacităților pentru activități zilnice), în original.  
  
Pentru **Pareze / Plegii Membre** - examen neurologie, cu precizarea diagnosticului, a stării prezente de sănătate, și completarea scalelor: FMS (scala de gradare a forței musculare), a scalei BARTHEL, a indicilor ADL (activitățile de zi cu zi) și  IADL (scala incapacităților pentru activități zilnice), în original.

XXVI. EPILEPSIA

* examen neurologic cu precizarea diagnosticului, a tipului de criză şi a frecvenţei crizelor sub tratament, cu confirmare E.E.G. – original, însoțit de documente justificative vechi (copie xerox bilete ieșire spital, copie xerox fișă dispensarizare), din care să reiasă data de debut a bolii;
* examen psihiatric în cazul tulburărilor psihice asociate - original.

XXVII. DERMATOLOGIE

* examen dermatologie (cu precizarea scorului PASI în caz de psoriazis) – original;
* examene de la alte specialităţi medicale în funcţie de complicaţiile bolii - original.

XXVIII. AFECȚIUNI REUMATOLOGICE

* Pentru **Spondilită Anchilozantă**
  + examen reumatologie, cu precizarea diagnosticului, a stării prezente de sănătate, a stadiului bolii și cu completarea: scalei BASFI (Bath Ankylosing Spondylitis Functional Index - privind evaluarea funcționalității în spondilită anchilozantă) și a chestionarului  BASDAI (Bath Ankylosing Spondylitis Disease Activity Index - privind indicele activității în spondilită anchilozantă), a scalei BARTHEL, a indicilor ADL (activitățile de zi cu zi) și  IADL (scala incapacităților pentru activități zilnice), în original.
  + spirometrie, cu interpretare - original.
* Pentru **Poliartrită Reumatoidă** - examen reumatologie, cu precizarea diagnosticului și a clasei funcționale Steinbrocker, a stării prezente de sănătate, a stadiului bolii și cu completarea următoarelor scale: DAS28 (Disease Activity Score - care măsoară gradul de activitate al bolii) și scala HAQ (Healt Assessment Questionnaire -chestionar de evaluare personală), a scalei BARTHEL, a indicilor ADL (activitățile de zi cu zi) și  IADL (scala incapacităților pentru activități zilnice), în original.

XXIX. AMPUTAȚII

* pentru amputații mai vechi de 12 luni - examen ortopedie sau chirurgie vasculară, cu diagnostic, stare prezentă bont, posibilități de mers, situația protezării, starea membrului contralateral, cu IGB (Indice gleznă / brat)cu stadializare Leriche-Fontaine, în cazul arteriopatiei obliterante a membrelor inferioare / membrului inferior, precum și cu scalele ADL (activități de zi cu zi), IADL (scala incapacităților pentru activități zilnice) și BARTHEL – în original;
* pentru amputații recente - examen ortopedie sau chirurgie vasculară - în original;
* alte investigații medicale, după caz, la solicitarea specialiștilor Serviciului Evaluare Complexă Persoane Adulte cu Handicap.
* bilet de ieșire din spital – copie xerox.

XXX. LUPUS ERITEMATOS SISTEMIC

* examen medicină internă sau reumatologie, cu diagnostic, stare prezentă, scorul SLEDAI și scalele ADL (activități de zi cu zi), IADL (scala incapacităților pentru activități zilnice) și BARTHEL - în original;
* investigații paraclinice relevante, în funcţie de complicaţiile bolii.

**ESTE OBLIGATORIU CA TOATE DOCUMENTELE MEDICALE DEPUSE LA DOSAR SĂ FIE DATATE, PARAFATE, SEMNATE DE CĂTRE MEDIC ŞI SĂ AIBĂ ŞTAMPILA UNITĂŢII SPITALICEŞTI EMITENTE.**

**DACĂ EXAMENUL PSIHOLOGIC SE REALIZEAZĂ ÎN CADRUL UNUI CABINET PSIHOLOGIC INDIVIDUAL, ESTE NECESAR  CA ACESTA SĂ CONȚINĂ TIMBRUL PROFESIONAL EMIS ÎN ANUL ÎN CURS, CU MARCA "COLEGIUL PSIHOLOGILOR DIN ROMÂNIA".**